Учесник Народноослободилачке борбе је од 1941. године. Организовао је скупљање оружја за устанак и учествовао у акцијама ударних група против окупатора. Приликом формирања Сплитског партизанског одреда 11. августа 1941., Драго је постављен за командира вода. Марта 1942. године формиран је Мосорски партизански одред, а Драго је постао његов борац. Приликом формирања Друге далматинске бригаде, постављен је за партијског руководиоца и заменика политичког комесара Прве чете Трећег батаљона. Са бригадом је, 1943, учествовао у биткама на Неретви и Сутјесци.